pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พม.สระบุรี พร้อมหน่วยงานที่เกี่ยวข้อง เร่งช่วยเหลือเด็กหญิงวัย 10 ขวบ หลังถูกแม่พาไปขายบริการทางเพศ พร้อมถ่ายคลิปวีดิโอ
วันจันทร์ที่ 18 กรกฎาคม 2565
พม.สระบุรี พร้อมหน่วยงานที่เกี่ยวข้อง เร่งช่วยเหลือเด็กหญิงวัย 10 ขวบ หลังถูกแม่พาไปขายบริการทางเพศ พร้อมถ่ายคลิปวีดิโอ
พม.สระบุรี พร้อมหน่วยงานที่เกี่ยวข้อง เร่งช่วยเหลือเด็กหญิงวัย 10 ขวบ หลังถูกแม่พาไปขายบริการทางเพศ พร้อมถ่ายคลิปวีดิโอ
เมื่อวันที่ 12 ก.ค. 65นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า จากกรณีสื่อออนไลน์มีการแชร์คลิปแม่พาลูกสาววัย 9 ขวบ ไปขายบริการทางเพศ โดยแม่แท้ๆ เป็นผู้ถ่ายคลิป ที่โรงแรมแห่งหนึ่งซึ่งปิดกิจการแล้วในพื้นที่จังหวัดนครปฐม และวานนี้ (11 ก.ค. 65) เจ้าหน้าที่ตํารวจสืบทราบว่าแม่และเด็กในคลิปดังกล่าว อาศัยอยู่ที่จังหวัดสระบุรี ทั้งนี้ กระทรวงการพัฒนาสังคมและความมั่นคงของมนุษย์ (พม.) โดยพัฒนาสังคมและความมั่นคงของมนุษย์จังหวัดสระบุรี (พมจ.สระบุรี) พร้อมเจ้าหน้าที่ตํารวจและหน่วยงานที่เกี่ยวข้อง ได้ลงพื้นที่ตรวจสอบข้อเท็จจริงและให้ความช่วยเหลือคุ้มครองเด็กดังกล่าว
นางสาวแรมรุ้งกล่าวว่า จากการตรวจสอบข้อเท็จจริง พบว่าเด็กหญิงดังกล่าว อายุ 10 ปี มีน้องสาว อายุ 7 ปี เด็กทั้งสองอาศัยอยู่กับแม่อายุ 26 ปี มีอาชีพรับจ้าง และพ่อเลี้ยง อายุ 38 ปี ประกอบอาชีพเกษตรกรรมและรับจ้าง ส่วนพ่อแท้ๆ ได้แยกทางกับแม่เด็กตั้งแต่เด็กยังเล็ก โดยอาศัยในบ้านสภาพเก่าชํารุด จากนั้นเจ้าหน้าที่ตํารวจได้นําแม่เด็กไปแยกสอบปากคํา ในเบื้องต้น ผู้เป็นแม่ให้การสารภาพว่า บุคคลในคลิปเป็นตนเองกับลูกสาวจริง โดยเหตุเกิดขึ้นในช่วงเดือนเมษายน 2564 มีคนว่าจ้างด้วยเงิน 3,000 บาท ให้พาลูกไปถ่ายแค่คลิปและทําเพียงครั้งเดียว ซึ่งเหตุที่ต้องยอมเพราะครอบครัวมีฐานะยากจน ขณะนี้ ลูกสาวคนโตที่ถูกแม่นําไปถ่ายคลิปนั้น เจ้าหน้าที่บ้านพักเด็กและครอบครัวจังหวัดสระบุรีได้ให้การดูแลทั้งที่พักชั่วคราวและสภาพจิตใจ รวมทั้งเตรียมความพร้อมของเด็กก่อนเข้าสู่กระบวนการยุติธรรม อีกทั้งได้พูดคุยสร้างสัมพันธภาพจนเด็กผ่อนคลาย
นางสาวแรมรุ้งกล่าวต่อไปว่า วันนี้ (12 ก.ค. 65) ได้มีการสอบปากคําเด็กต่อหน้าสหวิชาชีพ ณ กองบังคับการปราบปรามการค้ามนุษย์ ซึ่งเด็กสามารถเล่าเหตุการณ์ตามภาพที่ปรากฏหลักฐาน และเด็กสามารถชี้ตัวผู้ต้องหาตามภาพที่เจ้าหน้าที่ตํารวจให้ดูได้สําหรับลูกสาวคนเล็กอยู่ในอุปการะของบ้านพักเด็กและครอบครัวจังหวัดสระบุรีชั่วคราว เพื่อติดตามญาติ ประเมินความพร้อมของครอบครัว หรือ ประสานส่งเข้าอุปการะในสถานสงเคราะห์ของกรมกิจการเด็กและเยาวชน (ดย.) ต่อไป
นางสาวแรมรุ้งกล่าวเพิ่มเติมว่า ทั้งนี้ หากประชาชนพบเห็นเด็กถูกล่วงละเมิดทางเพศหรือประสบปัญหาความเดือดร้อนทางสังคม สามารถแจ้งข้อมูลได้ที่ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง หรือสํานักงานพัฒนาสังคมและความมั่นคงของมนุษย์ทุกจังหวัด และอาสาสมัครพัฒนาสังคมและความมั่นคงของมนุษย์ (อพม.) ในพื้นที่ ซึ่งกระทรวงพม. พร้อมประสานทุกหน่วยงานเพื่อให้ความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-นายกฯ ยินดี “พรโชค ลาภเย็น” นักกีฬาบอคเซีย คว้าเหรียญเงินเป็นเหรียญที่ 8 ให้ประเทศไทย
วันพุธที่ 1 กันยายน 2564
นายกฯ ยินดี “พรโชค ลาภเย็น” นักกีฬาบอคเซีย คว้าเหรียญเงินเป็นเหรียญที่ 8 ให้ประเทศไทย
นายกฯ ยินดี “พรโชค ลาภเย็น” นักกีฬาบอคเซีย คว้าเหรียญเงินเป็นเหรียญที่ 8 ให้ประเทศไทย
วันนี้ (1 กันยายน 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ประทับใจกับผลงานนักกีฬาทีมชาติไทยตลอดระยะเวลาของการเเข่งขันพาราลิมปิกเกมส์ โตเกียว 2020 และในวันนี้ได้แสดงความยินดีกับ “พรโชค ลาภเย็น” นักกีฬาบอคเซีย ประเภทบุคคล BC4 สําเร็จ ที่สามารถคว้าเหรียญเงินให้กับทีมบอคเซียไทยได้สําเร็จ ถือเป็นเหรียญรางวัลแรกแห่งความภาคภูมิใจของทีมบอคเซียไทย ในพาราลิมปิกเกมส์ โตเกียว 2020 และนับเป็นเหรียญรางวัลที่ 8 ของประเทศไทย
โฆษกประจําสํานักนายกรัฐมนตรีได้กล่าวว่า ขอบคุณทุกความเหน็ดเหนื่อย และความมุ่งมั่นของนักกีฬา รวมทั้งแสดงยินดีกับทีมนักกีฬาบอคเซียในโอกาสนี้
รัฐบาลไทย-ข่าวทำเนียบรัฐบาล-นายกรัฐมนตรี สั่งบังคับใช้กฎหมายเข้มงวดกับผู้ลักลอบขายยาผิดกฎหมายผ่านช่องทางออนไลน์เป็นภัยต่อเยาวชน โดยเฉพาะโรฮิบนอลหรือยาลิ้นฟ้า ที่กำลังระบาดหนัก
วันเสาร์ที่ 20 สิงหาคม 2565
นายกรัฐมนตรี สั่งบังคับใช้กฎหมายเข้มงวดกับผู้ลักลอบขายยาผิดกฎหมายผ่านช่องทางออนไลน์เป็นภัยต่อเยาวชน โดยเฉพาะโรฮิบนอลหรือยาลิ้นฟ้า ที่กําลังระบาดหนัก
รองโฆษกรัฐบาลเผย นายกรัฐมนตรีสั่งบังคับใช้กฎหมายเข้มงวดกับผู้ลักลอบขายยาผิดกฎหมายผ่านช่องทางออนไลน์เป็นภัยต่อเยาวชน โดยเฉพาะโรฮิบนอลหรือยาลิ้นฟ้า ที่กําลังระบาดหนัก
วันนี้(20ส.ค.65)น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าพล.อ.ประยุทธ์จันทร์โอชานายกรัฐมนตรีและรมว.กลาโหมได้มีความห่วงใยกรณีที่มีการขายยาผิดกฎหมายผ่านช่องทางออนไลน์จํานวนมากและมีเยาวชนนํายาไปใช้ในทางที่ผิดทั้งลักษณะใช้ทดแทนสารเสพติดหรือมีผู้ใช้เป็นเครื่องมือในการกระทําผิดก่ออาชญากรรมรูปแบบต่างๆเช่นกรณียาโรฮิบนอล(Rohypnol)หรือยาลิ้นฟ้าที่แพร่ระบาดอยู่ในขณะนี้
ทั้งนี้ตามที่ทางสํานักงานตํารวจแห่งชาติและกระทรวงสาธารณสุขได้ออกมาให้ข้อมูลของยาทั้งในแง่การออกฤทธิ์ต่อจิตประสาทและโทษของผู้ลักลอบขายโดยไม่ได้รับอนุญาตแล้วนั้นนายกรัฐมนตรีขอให้มีการประสานงานทั้งเจ้าหน้าที่ตํารวจกระทรวงสาธารณสุขกระทรวงดิจิทัลเพื่อเศรษฐกิจและสังคมในการสืบหาเบาะแสแหล่งผลิตจําหน่ายที่ผิดกฎหมายทุกช่องทางเพื่อกวาดล้างถึงต้นตอและบังคับใช้กฎหมายกับผู้ทําผิดอย่างเข้มงวด
“การซื้อขายออนไลน์เป็นช่องทางที่ได้รับความนิยมสูงโดยเฉพาะในกลุ่มเยาชนเปิดโอกาสให้มีการขายสินค้าที่ผิดกฎหมายมากขึ้นนายกรัฐมนตรีขอให้หน่วยงานที่เกี่ยวข้องกับการป้องกันและปราบปรามการกระทําผิดกฎหมายผ่านช่องทางออนไลน์เพิ่มความถี่ในการตรวจสอบและบังคับใช้กฎหมายเข้มงวดเป็นตัวอย่างไม่ให้มีการทําผิด”น.ส.ไตรศุลีกล่าว
รองโฆษกประจําสํานักนายกรัฐมนตรีกล่าวว่าสถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี(สบยช.)ได้มีคําเตือนว่าโรฮิบนอลเป็นวัตถุออกฤทธิ์ในประเภทที่2ตามพระราชบัญญัติวัตถุที่ออกฤทธิ์ต่อจิตและประสาทพ.ศ.2559การใช้ต้องอยู่ภายใต้การดูแลจากแพทย์ผู้สั่งจ่ายยาต้องเป็นแพทย์ทันตแพทย์และสัตว์แพทย์เท่านั้นไม่มีการขายในร้านขายยาทั่วไป
อย่างไรก็ตามในช่วงที่ผ่านมาได้เกิดการนิยมใช้โรฮิบนอลในกลุ่มวัยรุ่นซึ่งเป็นกระแสมาจากต่างประเทศทั้งการอมเพื่อให้เกิดความมึนเมาหรืออมร่วมกับเครื่องดื่มแอลกอฮอล์เพื่อเสริมฤทธิ์โดยมีการลักลอบขายผ่านช่องทางต่างๆโดยเฉพาะช่องทางออนไลน์ซึ่งหากเจ้าหน้าที่ตรวจสอบพบว่ามีการผลิตขายนําเข้าส่งออกโดยบุคคลที่ไม่ได้รับอนุญาตจากกระทรวงสาธารณสุขมีโทษหนักจําคุก5-20ปีและปรับตั้งแต่100,000-400,000บาทส่วนกรณีสถานพยาบาลที่มีไว้เพื่อใช้ประโยชน์ทางการแพทย์ก็ต้องมีใบอนุญาตให้มีไว้ในครอบครองหรือใช้ประโยชน์ซึ่งวัตถุออกฤทธิ์ฝากฝ่าฝืนก็มีโทษจําคุก1-5ปีและปรับตั้งแต่20,000-100,000บาท
—————-
รัฐบาลไทย-ข่าวทำเนียบรัฐบาล-รฟม. เตรียมเปิดใช้ทางลง โครงการรถไฟฟ้าสายสีส้ม (ส่วนตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
วันจันทร์ที่ 6 มิถุนายน 2565
รฟม.  เตรียมเปิดใช้ทางลง โครงการรถไฟฟ้าสายสีส้ม (ส่วนตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
ทางยกระดับรามคําแหง ขาเข้า ในวันที่ 15 มิถุนายน 2565 นี้
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม แจ้งว่า กิจการร่วมค้า ซีเคเอสที ผู้รับจ้างก่อสร้างงานโยธาอุโมงค์ทางวิ่งและสถานีใต้ดิน สัญญาที่ 2 ช่วงรามคําแหง 12 - หัวหมาก โครงการรถไฟฟ้าสายสีส้มช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้ดําเนินการรื้อเชิงทางลง ทางยกระดับรามคําแหงฝั่งขาเข้า เพื่อก่อสร้างสถานีรถไฟฟ้าใต้ดินสถานีรามคําแหง 12 และปัจจุบันโครงการ ได้สร้างคืนทางลงทางยกระดับรามคําแหง ฝั่งขาเข้า เป็นที่เรียบร้อย พร้อมเปิดใช้งานวันที่ 15 มิถุนายน 2565 ตั้งแต่เวลา 05.30 น. เป็นต้นไป ตลอด 24 ชั่วโมง มีผลให้ช่องจราจรบนทางยกระดับรามคําแหง ฝั่งขาเข้าและฝั่งขาออก ใช้งานได้ฝั่งละ 2 ช่องทาง โดยเมื่อทางยกระดับรามคําแหง เปิดใช้งานได้ตามปกติแล้ว จะช่วยอํานวยความสะดวกด้านการจราจรบริเวณ ถนนรามคําแหง ให้ประชาชนได้รับความสะดวกสบายในการเดินทางเพิ่มมากขึ้น โดย รฟม.ได้เร่งรัดดําเนินงานก่อสร้างสร้างคืนพื้นที่ในจุดต่าง ๆ เพื่อช่วยบรรเทาปัญหาการจราจรที่ติดขัดในเขตกรุงเทพมหานคร โดยจะทยอยคืนพื้นที่ผิวจราจรตั้งแต่เดือนกรกฎาคม 2565 เป็นต้นไป
ทั้งนี้ ความก้าวหน้าการก่อสร้างงานโยธาโครงการรถไฟฟ้าสายสีส้ม ในภาพรวม ณ สิ้นเดือนพฤษภาคม 2565 อยู่ที่ร้อยละ 94.51 สามารถติดตามข้อมูลข่าวสารโครงการรถไฟฟ้าสายสีส้ม ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : @orangeLine
รัฐบาลไทย-ข่าวทำเนียบรัฐบาล-PM thanks both cabinet members and MPs for duly performing duty at non-voting censure debate
วันอาทิตย์ที่ 20 กุมภาพันธ์ 2565
PM thanks both cabinet members and MPs for duly performing duty at non-voting censure debate
PM thanks both cabinet members and MPs for duly performing duty at non-voting censure debate
February 19, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha thanked the cabinet members and all the MPs who joined the non-voting censure debate during the second annual ordinary session of the House of Representatives on February 17-18, 2022.
According to the Prime Minister, all sides, both the Legislative and the Executive, have performed respective duties to the best ability. He welcomed suggestions and recommendations made by the House MPs, especially those that would benefit the country and people, because their cooperation is important for the Government to address various issues of national concern. It is everyone’s duty to protect the democratic system with the King as head of state.
The Government Spokesperson added that the Government managed to clarify all the queries made by the Opposition. The Prime Minister also affirmed the Government’s commitment to address concurrent problems, while planning for the future. The Government Spokesperson, however, expressed concern on some of the distorted data cited by the Opposition which may affect national administration. He would, therefore, liaise with all concerned agencies to publicize correct information and data via various channels for public awareness.
รัฐบาลไทย-ข่าวทำเนียบรัฐบาล-นายกฯ ย้ำหน่วยงานที่เกี่ยวข้องดูแลมาตรการบรรเทาภาระค่าใช้จ่ายภาคครัวเรือนอย่างต่อเนื่อง โดยเฉพาะ 3 กลุ่มเปราะบาง
วันอาทิตย์ที่ 17 เมษายน 2565
นายกฯ ย้ําหน่วยงานที่เกี่ยวข้องดูแลมาตรการบรรเทาภาระค่าใช้จ่ายภาคครัวเรือนอย่างต่อเนื่อง โดยเฉพาะ 3 กลุ่มเปราะบาง
.....
นายกฯ ย้ําหน่วยงานที่เกี่ยวข้องดูแลมาตรการบรรเทาภาระค่าใช้จ่ายภาคครัวเรือนอย่างต่อเนื่อง โดยเฉพาะ 3 กลุ่มเปราะบาง เพื่อสร้างความมั่นคงในชีวิตให้กับประชาชนอย่างครอบคลุม ไม่ทิ้งใครไว้ข้างหลัง
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ธ.ก.ส. มอบสิทธิประโยชน์ให้กับผู้ถือบัตรเดบิต ธ.ก.ส. ทุกประเภท และบัตรเกษตรสุขใจ ณ สถานีบริการน้ำมันพีที
วันพฤหัสบดีที่ 8 กรกฎาคม 2564
ธ.ก.ส. มอบสิทธิประโยชน์ให้กับผู้ถือบัตรเดบิต ธ.ก.ส. ทุกประเภท และบัตรเกษตรสุขใจ ณ สถานีบริการน้ํามันพีที
ธ.ก.ส. ร่วมกับสถานีบริการน้ํามันพีที มอบสิทธิประโยชน์ให้กับผู้ถือบัตรเดบิต VISA/Thai Standard บัตร Smart Card อสม.  อสส.  สพฉ. บัตรเดบิต A-Gen และบัตรเกษตรสุขใจของ ธ.ก.ส. จํานวนรวมกว่า 3.5 ล้านใบ
ธ.ก.ส. ร่วมกับสถานีบริการน้ํามันพีที มอบสิทธิประโยชน์ให้กับผู้ถือบัตรเดบิต VISA/Thai Standard บัตร Smart Card อสม. อสส. สพฉ. บัตรเดบิต A-Gen และบัตรเกษตรสุขใจของ ธ.ก.ส. จํานวนรวมกว่า 3.5 ล้านใบ โดยเมื่อเติมน้ํามันตั้งแต่ 800 บาทขึ้นไป/เซลล์สลิป รับส่วนลด 10 บาท และส่วนลดนํ้ามันเครื่องมูลค่า 50 บาท สําหรับการซื้อนํ้ามันเครื่อง Maxnitron Power Tractor ขนาด 5 ลิตร
นางณิชา อวยพรรุ่งรัตน์ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยปัจจุบันธนาคารได้มีบริการบัตรอิเล็กทรอนิกส์ เพื่อสร้างความสะดวกในการใช้จ่ายและส่งมอบสิทธิประโยชน์ต่าง ๆ ให้แก่ผู้ถือบัตร ไม่ว่าจะเป็น บัตรเดบิต VISA/Thai Standard บัตร Smart Card อาสาสมัครสาธารณสุข (อสม.) อาสาสมัครสาธารณสุข กรุงเทพมหานคร (อสส.) และผู้ปฏิบัติการสถาบันการแพทย์ฉุกเฉินแห่งชาติ (สพฉ.) บัตรเดบิต A-Gen และบัตรเกษตรสุขใจ จํานวนรวมกว่า 3.5 ล้านใบ
เพื่อลดภาระค่าครองชีพในช่วงสถานการณ์ COVID-19 ให้กับผู้ถือบัตร ธ.ก.ส. ร่วมกับ บริษัท พีทีจี เอ็นเนอยี จํากัด (มหาชน) (พีทีจี) ผู้ให้บริการสถานีบริการน้ํามันพีที มอบส่วนสุดพิเศษโดยแคมเปญที่ 1 รับส่วนลด 10 บาท เมื่อเติมน้ํามันตั้งแต่ 800 บาทขึ้นไป/เซลล์สลิป ขั้นตอนการรับส่วนลดเพียงพิมพ์ข้อความในโทรศัพท์มือถือ *793*826* ตามด้วยหมายเลขบัตรเดบิต หรือ บัตรเกษตรสุขใจของ ธ.ก.ส. 9 หลักแรก และ 4 หลักสุดท้าย # และกดโทรออก พร้อมแจ้งรหัสส่วนลดที่ได้รับจาก SMS ให้กับพนักงาน ณ สถานีบริการน้ํามัน พีที ที่ร่วมรายการ จํากัด 2 สิทธิ์/เดือน/บัตร ระยะเวลาตั้งแต่บัดนี้ถึง 30 กันยายน 2564
สําหรับแคมเปญที่ 2 รับส่วนลดนํ้ามันเครื่องมูลค่า 50 บาท เมื่อซื้อนํ้ามันเครื่อง Maxnitron Power Tractor ขนาด 5 ลิตร จากราคาปกติ 525 บาท ขั้นตอนการรับส่วนลด เพียงพิมพ์ข้อความในโทรศัพท์มือถือ *793*825* ตามด้วยหมายเลขบัตรเดบิต หรือ บัตรเกษตรสุขใจของ ธ.ก.ส. 9 หลักแรก และ 4 หลักสุดท้าย # และกดโทรออก พร้อมแจ้งรหัสส่วนลดที่ได้รับจาก SMS ให้กับพนักงาน ณ สถานีบริการน้ํามันพีที ที่ร่วมรายการ จํากัด 1 สิทธิ์/เดือน/บัตร ระยะเวลาตั้งแต่บัดนี้ถึง 31 ธันวาคม 2564
รัฐบาลไทย-ข่าวทำเนียบรัฐบาล-กรมเจ้าท่า เร่งติดตั้งปรับปรุงอาณัติสัญญาณเดินเรือ เพิ่มความปลอดภัยลดอุบัติเหตุจากจราจรทางน้ำทั่วประเทศ
วันจันทร์ที่ 11 กรกฎาคม 2565
กรมเจ้าท่า เร่งติดตั้งปรับปรุงอาณัติสัญญาณเดินเรือ เพิ่มความปลอดภัยลดอุบัติเหตุจากจราจรทางน้ําทั่วประเทศ
...
กรมเจ้าท่า กระทรวงคมนาคม เร่งปรับปรุงเพิ่มประสิทธิภาพความปลอดภัยการเดินเรือ รองรับกิจกรรมทางน้ําที่ขยายตัวจากการเปิดประเทศ เดินหน้าติดตั้งอุปกรณ์ช่วยการเดินเรือ ลดอุบัติเหตุการสัญจรทางน้ํา ทั้งการติดตั้งทุ่นเครื่องหมายการเดินเรือ หลักไฟ ป้ายเครื่องหมายการเดินเรือ กําหนดความชัดเจนให้คนเรือ และสร้างความเชื่อมั่นผู้ใช้บริการ
นายสมพงษ์ จิรศิริเลิศ รองอธิบดีกรมเจ้าท่า ด้านปฏิบัติการ เปิดเผยว่า กรมเจ้าท่าได้วางแผนเชิงรุกในการเร่งดําเนินการและการกํากับการดูแลด้านความปลอดภัยในการเดินเรือให้มีประสิทธิภาพสอดรับกับกิจกรรมทางน้ํา ซึ่งปัจจุบันมีการใช้บริการสูงขึ้น ภายหลังจากสถานการณ์การแพร่ระบาดโควิด 19 และการประกาศเปิดประเทศอย่างเป็นทางการ ทําให้จํานวนนักท่องเที่ยวทั้งในและต่างประเทศมีปริมาณเพิ่มขึ้น รวมถึงการขนส่งทางน้ําเชิงพาณิชย์ที่ขยายตัวจากการส่งออกของประเทศ ดังนั้นในแผนการดําเนินงานด้านความปลอดภัยในการเดินเรือและการสัญจรทางน้ําได้กําหนดให้มีการจัดหาอุปกรณ์ที่มีความเหมาะสม ในการติดตั้งเครื่องช่วยการเดินเรือ หรืออาณัติสัญญานที่ได้รับการออกแบบเป็นอุปกรณ์ ระบบ หรือการให้บริการที่อยู่ภายนอกตัวเรือ ที่ประกอบไปด้วย 1.ทุ่นเครื่องหมายการเดินเรือ (Lighted-Buoy) ,ทุ่นปากร่อง,ทุ่นไฟขอบร่อง,ทุ่นไฟแสดงที่หมายพิเศษ
2.หลักไฟเครื่องหมายการเดินเรือ ในการติดตั้งไม่ว่าจะเป็นหลักไฟขอบร่อง,หลักไฟปลายสันเขื่อน,หลักไฟแสดงที่หมายอันตราย 3.หลักไฟนํา
4.ทุ่นเครื่องหมาย และ5.ป้ายเครื่องหมายการเดินเรือ
“การเดินเรือหรือการจราจรทางน้ําได้กําหนดเป็นแผนปฏิบัติการ ในปี2565 ที่จะเร่งจัดหา ติดตั้งอุปกรณ์นําร่องและการบํารุงรักษาเครื่องช่วยการเดินเรือในน่านน้ําไทย รวมถึงชายฝั่งและเกาะในประเทศตามพรบ.การเดินเรือในน่านน้ําไทย และให้เป็นตามมาตรฐานของสมาคมประภาคาร และเครื่องช่วยการเดินเรือระหว่างประเทศ IALA (International Association of Marine aids to Navigation and Lighthouse Authorities) เพื่อความพร้อมของไทยในการรองรับการใช้บริการทางน้ําที่เพิ่มสูงขึ้น ซึ่งต้องเข้มข้นในด้านความปลอดภัย และความเชื่อมั่นให้กับประชาชนผู้ใช้บริการ” นายสมพงษ์กล่าว
อย่างไรก็ตาม กรมเจ้าท่าในฐานะหน่วยงานด้านการกํากับดูแล ด้านความปลอดภัยในการเดินเรือ ได้ดําเนินการตามมติคณะรัฐมนตรีที่อยู่ภายใต้ข้อตกลงตาม อนุสัญญาระหว่างประเทศว่าด้วยความปลอดภัยแห่งชีวิตในทะเล ค.ศ.1974 และที่แก้ไขเพิ่มเติม รวมถึงเตรียมความพร้อมรองรับการตรวจสอบ ของประเทศสมาชิกองค์กรทางทะเลระหว่างประเทศ ภาคบังคับ (IMO Member State Audit Scheme : IMSAS) เพื่อประสิทธิภาพมากยิ่งขึ้น ในขั้นตอนการติดตั้งอุปกรณ์ และเครื่องมือเพื่อความปลอดภัย โดยคํานึงถึงปริมาณและความหนาแน่นของการจราจรทางน้ําที่เกิดขึ้น รวมถึงระดับความเสี่ยงของการจราจรในพื้นที่
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" ห่วงใยกลุ่มเด็กและเด็กเล็ก กำชับ สธ.ฉีดวัคซีนให้ครอบคลุมให้มากที่สุด ขณะที่ อย. อนุมัติเพิ่มซิโนแวค-ซิโนฟาร์มขยายฉีดเด็ก 6 ขวบขึ้นไป โดยไม่ต้องปรับขนาดยา
วันอาทิตย์ที่ 6 กุมภาพันธ์ 2565
โฆษกรัฐบาล เผย "นายกฯ"  ห่วงใยกลุ่มเด็กและเด็กเล็ก กําชับ สธ.ฉีดวัคซีนให้ครอบคลุมให้มากที่สุด ขณะที่ อย. อนุมัติเพิ่มซิโนแวค-ซิโนฟาร์มขยายฉีดเด็ก 6 ขวบขึ้นไป โดยไม่ต้องปรับขนาดยา
โฆษกรัฐบาล เผย "นายกฯ"  ห่วงใยกลุ่มเด็กและเด็กเล็ก กําชับ สธ.ฉีดวัคซีนให้ครอบคลุมให้มากที่สุด ขณะที่ อย. อนุมัติเพิ่มซิโนแวค-ซิโนฟาร์มขยายฉีดเด็ก 6 ขวบขึ้นไป โดยไม่ต้องปรับขนาดยา   ไทยฉีดเข็ม 2 สะสมแล้ว 70.3% ของประชากร และเข็ม 3 ขึ้นไป 22.0% ของประชากร
วันนี้(6ก.พ.65)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมห่วงใยกรณีที่พบว่ากลุ่มเด็กติดโควิดมีแนวโน้มเพิ่มขึ้นโดยพบเด็กช่วงอายุระหว่าง5-11ปีติดเชื้อโควิดในช่วงเดือนเมษายน-31ธันวาคม2564แล้วจํานวน123,403คนขณะที่ช่วงเดือนมกราคม-2กุมภาพ้นธ์2565ติดเชื้อสะสม13,600คนส่วนกลุ่มอายุ12-17ปีช่วงปี2564ติดเชื้อสะสม111,952คนและช่วงมกราคม-2กุมภาพันธ์2565ติดเชื้อสะสม10,226คน กําชับทุกหน่วยงานที่เกี่ยวข้องเร่งดําเนินการและดูแลให้กลุ่มเด็กดังกล่าวได้รับวัคซีนครอบคลุมครบตามเกณฑ์ที่กําหนดให้มากที่สุดเพื่อลดความเสี่ยงในการติดเชื้อและบรรเทาอาการรุนแรงของโรคโดยหลังจากที่วัคซีนล็อตแรกถึงประเทศไทยเมื่อวันที่26มกราคม2565ขณะนี้กระทรวงสาธารณสุขได้นําร่องฉีดวัคซีนโควิด-19 (ไฟเซอร์สูตรเด็กฝาสีส้ม)ที่สถาบันสุขภาพเด็มหาราชินี(โรงพยาบาลเด็ก)ให้กับเด็กกลุ่มอายุ5-11ปีที่มีโรคประจําตัวและมีความเสี่ยงต่อความรุนแรงของโรคแล้วตั้งแต่วันที่31มกราคมที่ผ่านมาตามความสมัครใจ และเข็มที่2จะเริ่มวันที่26ก.พ.2565เป็นต้นไปล่าสุดไทยฉีดวัคซีนโควิด-19สะสมตั้งแต่28ก.พ.2564 - 4ก.พ. 2565รวม 116,628,065โดสใน77จังหวัด โดยจํานวนผู้ได้รับวัคซีนเข็มที่1สะสม52,464,271ราย(คิดเป็น75.4%ของประชากร)เข็มที่2สะสม 48,869,535ราย(คิดเป็น70.3%ของประชากร)และเข็มที่3ขึ้นไปสะสม15,294,259ราย(คิดเป็น22.0%ของประชากร)
“ขณะนี้ สํานักงานคณะกรรมการอาหารและยา(อย.)โด้ขยายขอบเขตการใช้วัคซีนสําหรับอายุ6ปีขึ้นไปแล้วโดยไม่ต้องมีการปรับขนาดยาของวัคซีนซิโนแวคที่นําเข้าโดยองค์การเภสัชกรรม(อภ.)และวัคซีนซิโนฟาร์มนําเข้าโดยบริษัทไบโอจีนีเทคจํากัด ซึ่งจะเป็นอีกทางเลือกสําหรับวัคซีนมาฉีดให้กับเด็กด้วยซึ่งจากข้อมูลในประเทศไทยมีเด็กทั่วไปอายุ5-11ขวบประมาณ5ล้านคนโดยขณะนี้ได้มีการฉีดวัคซีนโควิดสูตรสําหรับเด็ก เข็มที่1ให้กับเด็กอายุ 5-11ขวบไปแล้วประมาณ29,752คนซึ่งกระทรวงสาธารณสุขได้แนะนําการฉีดวัคซีนไฟเซอร์ฝาสีส้มสูตรสําหรับเด็กอายุ5-11ปีคือระยะห่างระหว่างเข็มที่1และ2เป็นเวลา8สัปดาห์ ซึ่งสถานพยาบาลแต่ละแห่งจะมีการแยกจุดฉีดหรือโต๊ะฉีดสําหรับสูตรฉีดผู้ใหญ่(ขวดฝาม่วง)และสูตรสําหรับเด็ก(ขวดฝาส้ม)อย่างชัดเจนเพื่อให้การรับบริการฉีดวัคซีนเป็นไปด้วยความเรียบร้อยและป้องกันความสับสน”โฆษกประจําสํานักนายกรัฐมนตรีกล่าว
สําหรับสถานการณ์การแพร่ระบาดของโรคติดเชื้อไวรัสโคโรนา2019 (COVID-19)ในประเทศไทยวันนี้(6กุมภาพันธ์2565)พบผู้ติดเชื้อเพิ่ม10,879รายจําแนกเป็นผู้ป่วยจากในประเทศ10,701รายผู้ป่วยมาจากต่างประเทศ178รายรวมผู้ป่วยสะสม273,566ราย(ตั้งแต่1มกราคม2565)โดยมีตัวเลขหายป่วยกลับบ้านแล้ว8,285รายทําให้ตัวเลขหายป่วยสะสมอยู่ที่215,179ราย(ตั้งแต่1มกราคม2565)ขณะที่ผู้ป่วยกําลังรักษา91,037รายและเสียชีวิต20ราย
------
รัฐบาลไทย-ข่าวทำเนียบรัฐบาล-รัฐบาลเตรียม 2.7 แสนอัตรา ทั้งใน และ ตปท. รองรับ นศ. จบใหม่ และคนหางาน รับตั้งแต่ไม่ระบุวุฒิ - ป.เอก สมัครได้ที่เว็บและแอป “ไทยมีงานทำ” หรือโทร. 1694
วันจันทร์ที่ 30 พฤษภาคม 2565
รัฐบาลเตรียม 2.7 แสนอัตรา ทั้งใน และ ตปท. รองรับ นศ. จบใหม่ และคนหางาน รับตั้งแต่ไม่ระบุวุฒิ - ป.เอก สมัครได้ที่เว็บและแอป “ไทยมีงานทํา” หรือโทร. 1694
.....
กระทรวงแรงงาน เตรียมตําแหน่งงานรองรับ น.ศ. จบใหม่ และคนหางาน รวม 272,977 อัตรา เป็นงานในประเทศ 158,503 อัตรา ต่างประเทศ 114,474 อัตรา รับตั้งแต่ ไม่ระบุวุฒิการศึกษา 197,326 อัตรา/ ปวช.-ปวส. 36,771 อัตรา/ ป.ตรี 35,593 อัตรา/ ป.โท - เอก 3,287 อัตรา โดยความต้องการแรงงานในประเทศมากที่สุด 5 จังหวัดแรก ได้แก่ กทม. ปทุมธานี นนทบุรี สมุทรปราการ และระยอง
.
ตําแหน่งงานในอุตสาหกรรม S-curve อีกกว่า 40,000 อัตรา ความต้องการแรงงานใน 5 อันดับแรก คือ อุตสาหกรรมแปรรูปอาหาร อุตสาหกรรมยานยนต์ อุตสาหกรรมโลจิสติกส์ อุตสาหกรรมอิเล็กทรอนิกส์ และ อุตสาหกรรมเชื้อเพลิงชีวภาพและเคมีชีวภาพ โดยผู้ต้องการหางาน ค้นหาและสมัครได้ที่เว็บไซต์ “ไทยมีงานทํา.doe.go.th” หรือแอปพลิเคชัน “ไทยมีงานทํา” และสายด่วนกรมการจัดหางาน 1694
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​ก.อุตฯ รับมอบผลิตภัณฑ์ป้องกันและยับยั้งไวรัส จากบริษัท ไอเอชไอ เอเชีย แปซิฟิค (ประเทศไทย) จำกัด
วันศุกร์ที่ 10 มิถุนายน 2565
​ก.อุตฯ รับมอบผลิตภัณฑ์ป้องกันและยับยั้งไวรัส จากบริษัท ไอเอชไอ เอเชีย แปซิฟิค (ประเทศไทย) จํากัด
​ก.อุตฯ รับมอบผลิตภัณฑ์ป้องกันและยับยั้งไวรัส จากบริษัท ไอเอชไอ เอเชีย แปซิฟิค (ประเทศไทย) จํากัด
ก.อุตฯ รับมอบผลิตภัณฑ์ป้องกันและยับยั้งไวรัส จากบริษัท ไอเอชไอ เอเชีย แปซิฟิค (ประเทศไทย) จํากัด
วันนี้ (10 มิถุนายน 2565) เวลา 14.30 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานรับมอบผลิตภัณฑ์ป้องกันและยับยั้งไวรัส จากบริษัท ไอเอชไอ เอเชีย แปซิฟิค (ประเทศไทย) จํากัด โดยการบริจาคผลิตภัณฑ์ดังกล่าวจะเป็นส่วนหนึ่งของสนับสนุนการป้องกันการติดเชื้อและลดการระบาดของเชื้อโควิด-19 ซึ่งกระทรวงฯ ซึ่งจะนําไปใช้งานในห้องประชุม ลิฟต์โดยสาร ตลอดจนจุดสแกนนิ้วมือ โดยมีข้าราชการลูกจ้างกระทรวงอุตสาหกรรม ผู้ประกอบการและประชาชนที่มาติดต่อราชการได้รับประโยชน์และได้รับการปกป้องมากยิ่งขึ้น โดยมี นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายสมพล โนดไธสง ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม รักษาการในตําแหน่งผู้ตรวจราชการกระทรวงอุตสาหกรรม เข้าร่วม ณ ห้องชุณหะวัณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-แนะ “ผู้ประกอบกิจการอาหารจากใบกัญชา” ต้องตระหนักถึง “ความปลอดภัยของผู้บริโภค” ก่อนจำหน่าย
วันพฤหัสบดีที่ 16 มิถุนายน 2565
แนะ “ผู้ประกอบกิจการอาหารจากใบกัญชา” ต้องตระหนักถึง “ความปลอดภัยของผู้บริโภค” ก่อนจําหน่าย
.....
กระทรวงสาธารณสุข แนะ “ผู้ประกอบกิจการอาหารจากใบกัญชา” ต้องตระหนักถึง “ความปลอดภัยของผู้บริโภค” ก่อนจําหน่าย ทั้งนี้ ประชาชนที่ประสงค์จะบริโภคอาหารที่มีส่วนผสมของใบกัญชา ก็ต้องตระหนักถึงความปลอดภัยเช่นกัน โดยเฉพาะเด็ก เยาวชน สตรีมีครรภ์ หรือผู้กําลังให้นมบุตร
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองปลัดฯ วรวรรณ รับมอบถังดักไขมัน จาก SCG เพื่อส่งต่อชุมชนริมคลองแสนแสบ
วันพุธที่ 30 มีนาคม 2565
รองปลัดฯ วรวรรณ รับมอบถังดักไขมัน จาก SCG เพื่อส่งต่อชุมชนริมคลองแสนแสบ
นางวรวรรณ ชิตอรุณ รองปลัดกระทรวงอุตสาหกรรม รับมอบถังดักไขมัน จาก SCG
รองปลัดฯ วรวรรณ รับมอบถังดักไขมัน จาก SCG เพื่อส่งต่อชุมชนริมคลองแสนแสบ
วันนี้ (29 มีนาคม 2565) นางวรวรรณ ชิตอรุณ รองปลัดกระทรวงอุตสาหกรรม รับมอบถังดักไขมัน จาก SCG โดยมี นางรวีวรรณ อุตรนคร ผู้อํานวยการกองกลาง และ นางสาวลัดดาวัลย์ สันติภิญโญเลิศ ผู้อํานวยการกองตรวจราชการ ร่วมพิธีรับมอบ ณ อาคารนารายณ์ สํานักงานปลัดกระทรวงอุตสาหกรรม โดยถังดักไขมันดังกล่าว กระทรวงอุตสาหกรรม ร่วมกับ SCG และ กทม. จะนําไปติดตั้งให้กับประชาชน จํานวน 21 เขตบริเวณคลองคลองแสนแสบต่อไป ความร่วมมือแบบบูรณาการดังกล่าวเป็นหนึ่งในกิจกรรมจิตอาสาฯ ในปี พ.ศ. 2565 ของ กระทรวงอุตสาหกรรม
รัฐบาลไทย-ข่าวทำเนียบรัฐบาล-กระทรวงเกษตรฯ ส่งเสริมปลูกผักลิ้นห่านให้เป็นสินค้าประจำท้องถิ่น เพื่อให้เป็นที่รู้จัก และเพิ่มรายได้ให้แก่เกษตรกรในพื้นที่
วันพุธที่ 17 พฤศจิกายน 2564
กระทรวงเกษตรฯ ส่งเสริมปลูกผักลิ้นห่านให้เป็นสินค้าประจําท้องถิ่น เพื่อให้เป็นที่รู้จัก และเพิ่มรายได้ให้แก่เกษตรกรในพื้นที่
กระทรวงเกษตรฯ ส่งเสริมปลูกผักลิ้นห่านให้เป็นสินค้าประจําท้องถิ่น เพื่อให้เป็นที่รู้จัก และเพิ่มรายได้ให้แก่เกษตรกรในพื้นที่
นายอําพันธุ์ เวฬุตันติ รองปลัดกระทรวงเกษตรและสหกรณ์ เปิดเผยภายหลังลงพื้นที่เยี่ยมชมแปลงปลูกผักลิ้นห่านของกลุ่มวิสาหกิจชุมชนผักลิ้นห่านบ้านไม้ขาว พร้อมรับฟังปัญหาของเกษตรกรในพื้นที่ ณ จ้านไม้ขาว อําเภอถลาง จังหวัดภูเก็ตโดยมีนางสาววันลีย์ เจริญวิทย์ธนเดช เกษตรและสหกรณ์จังหวัดภูเก็ต พร้อมด้วยนายมนตรี เรืองพันธ์ เกษตรจังหวัดภูเก็ต นายวงศ์ธารินทร์ พรหมรักษ์ สหกรณ์จังหวัดภูเก็ต นายเทวิน แสวงสิน ปศุสัตว์จังหวัดภูเก็ต ร่วมให้การต้อนรับและนําเยี่ยมชม พร้อมรับฟังปัญหาของเกษตรกรในพื้นที่
“กระทรวงเกษตรฯจะดําเนินการให้หน่วยงานที่เกี่ยวข้องและเกษตรกรในกลุ่มร่วมกันสนับสนุนและส่งเสริมให้ผักลิ้นห่านให้เป็นสินค้าอัตลักษณ์ประจําท้องถิ่นตําบลไม้ขาว ประชาสัมพันธ์ให้สินค้าเป็นที่รู้จัก ส่งเสริมเรื่องการแปรรูป และการตลาด เพื่อเพิ่มช่องทางในการจัดจําหน่ายต่อไป”นายอําพันธุ์ กล่าว
โดยผักลิ้นห่านเป็นผักพื้นบ้าน ส่วนใหญ่จะพบขึ้นอยู่ตามชายหาด พบมากที่ตําบลไม้ขาว จังหวัดภูเก็ต นิยมนํามาบริโภคโดยนํามาแกงกะทิหรือผัดกับน้ํามันหอย รสชาติอร่อยมีความกรอบมัน มีสรรพคุณช่วยบํารุงเลือด ลดไขมันในเลือด แก้ท้องอืดด้วย
รัฐบาลไทย-ข่าวทำเนียบรัฐบาล-​นายกรัฐมนตรีห่วงนักลงทุน พิจารณารอบด้านก่อนตัดสินใจลงทุนทุกประเภท
วันอาทิตย์ที่ 21 สิงหาคม 2565
​นายกรัฐมนตรีห่วงนักลงทุน พิจารณารอบด้านก่อนตัดสินใจลงทุนทุกประเภท
​นายกรัฐมนตรีห่วงนักลงทุน พิจารณารอบด้านก่อนตัดสินใจลงทุนทุกประเภท เตือนผู้รับงานโฆษณารีวิวสินค้าบริการเพิ่มความระมัดระวัง อาจตกเป็นผู้มีส่วนร่วมกระทําผิด
วันนี้ 21 สิงหาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนที่หาช่องทางการลงทุน และเกิดกรณีการหลอกลวงกันเกิดขึ้นโดยเฉพาะผ่านช่องทางออนไลน์ เช่น กรณีแชร์ออนไลน์ที่มีการหลอกให้นําเงินไปลงทุนในสินทรัพย์ต่างๆ โดยอ้างจะให้ผลตอบแทนสูง มีการบริหารการลงทุนโดยทีมงานผู้เชี่ยวชาญ
การหลอกลวงในลักษณะวงแชร์มีมายาวนานเพียงแต่เปลี่ยนรูปแบบไป และขณะนี้มาอยู่ในช่องทางออนไลน์ที่เข้าถึงคนจํานวนมาก ทําให้แนวโน้มความเสียหายที่มากขึ้น นายกรัฐมนตรีจึงฝากความห่วงใยถึงประชาชาที่มองหาการลงทุน ให้พิจารณาถึงความเสี่ยงจากการลงทุนอย่างรอบด้าน ทําความเข้าใจในลักษณะความเสี่ยง พร้อมหาข้อมูลและพิจารณาอย่างถี่ถ้วนก่อนตัดสินใจ และที่สําคัญ อย่าหลงเชื่อคําโฆษณาโดยง่าย โดยเฉพาะการใช้ผู้ที่มีชื่อเสียงมาเป็นพรีเซ็นเตอร์ เสนอผลตอบแทนสูงเกินกว่าที่ควรจะเป็น
น.ส.ไตรศุลี กล่าวว่า ในส่วนของผู้รับงานโฆษณาหรือรีวิวสินค้าต่างๆ ไม่ว่าจะเป็นบุคคลมีชื่อเสียงเป็นที่รู้จัก หรือบุคคลทั่วไปก็ขอให้พิจารณาสินค้าและบริการที่มาจ้างว่ามีโอกาสสร้างความเสียหาย หรือส่งผลกระทบต่อสังคมอย่างไรหรือไม่ อย่ามองเพียงค่าจ้างในอัตราที่สูงเท่านั้น เพราะไม่เช่นนั้นอาจกลายเป็นผู้ร่วมกระทําผิดในขบวนการฉ้อโกงประชาชนได้
สําหรับกรณีคดี FOREX-3D ที่มีมูลค่าความเสียหายและมีประชาชนถูกหลอกเป็นจํานวนมาก ซึ่งมีดารา นักแสดงเข้าไปมีส่วนเกี่ยวข้อง นายกรัฐมนตรีกําชับให้ดําเนินการสอบสวนหาข้อเท็จจริง ดําเนินการตามกฎหมาย เพื่อไม่ให้เป็นแบบอย่างที่ไม่ถูกต้อง
"ขอให้ประชาชนศึกษาข้อมูลให้รอบด้านก่อนตัดสินใจลงทุนไม่ว่าจะรูปแบบหรือช่องทางใด อย่าหลงเชื่อโฆษณาโดยง่าย โดยเฉพาะการลงทุนที่อ้างผลตอบแทนที่สูง ขอให้ลงทุนกับสถานบันการเงินหรือบริษัทที่ถูกต้องตามกฎหมาย มีประวัติที่น่าเชื่อถือ เพื่อจะได้ไม่ตกเป็นเหยื่อถูกหลอกลวง" น.ส.ไตรศุลี กล่าว
รัฐบาลไทย-ข่าวทำเนียบรัฐบาล-นายกฯ และ รมว.กลาโหม มอบ รมช.คลัง เกาะติดสถานการณ์น้ำท่วมเพชรบูรณ์ เร่งหน่วยงานระดมช่วยเหลือ 11 ตำบล จัดถุงยังชีพถึงมือ ปชช.
วันอังคารที่ 14 กันยายน 2564
นายกฯ และ รมว.กลาโหม มอบ รมช.คลัง เกาะติดสถานการณ์น้ําท่วมเพชรบูรณ์ เร่งหน่วยงานระดมช่วยเหลือ 11 ตําบล จัดถุงยังชีพถึงมือ ปชช.
นายกฯ และ รมว.กลาโหม มอบ รมช.คลัง ลงพื้นที่ตรวจสถานการณ์น้ําท่วม อ.หล่มสัก จ.เพชรบรูณ์ หลังฝนตกต่อเนื่อง พร้อมนําสารและถุงยังชีพ ส่งความห่วงใย มอบกําลังใจให้ประชาชน และเจ้าหน้าที่ปฎิบัติงาน ร่วมแก้ปัญหาน้ําเอ่อล้นท่วม กว่า 2,000 ครัวเรือน
นายกฯ และ รมว.กลาโหม มอบ รมช.คลัง ลงพื้นที่ตรวจสถานการณ์น้ําท่วม อ.หล่มสัก จ.เพชรบรูณ์ หลังฝนตกต่อเนื่อง พร้อมนําสารและถุงยังชีพจากนายกฯ และ รมว.กลาโหม ส่งความห่วงใย มอบกําลังใจให้ประชาชน และเจ้าหน้าที่ปฎิบัติงาน ร่วมแก้ปัญหาน้ําเอ่อล้นท่วม กว่า 2,000 ครัวเรือน ใน 11 ตําบล อําเภอหล่มสัก และเขตเทศบาล กําชับหน่วยงานท้องถิ่นเข้าช่วยเหลือจัดทําแผนเร่งระบายน้ํา เพื่อให้สถานการณ์กลับเข้าสู่ภาวะปกติโดยเร็ว
วันนี้ ( 14 กันยายน 2564 ) นายสันติ พร้อมพัฒน์ รัฐมนตรีช่วยว่าการกระทรวงการคลัง ลงพื้นที่ตรวจเยี่ยมและให้กําลังใจผู้ประสบภัยในพื้นที่ ตําบลตาลเดี่ยว อําเภอหล่มสัก จังหวัดเพชรบรูณ์ พร้อมมอบเครื่องอุปโภคบริโภคและสิ่งของจําเป็น จํานวน 1,000 ชุด เพื่อบรรเทาความเดือดร้อนให้กับประชาชน หลังจากเกิดภาวะน้ําท่วมขัง ในหลายพื้นที่ของอําเภอ จากปริมาณฝนที่ตกมาอย่างต่อเนื่องในช่วง 9 -11 กันยายน 2564 ที่ผ่านมา เป็นเหตุให้บ้านเรือนได้รับผลกระทบจํานวนมาก ส่วนใหญ่เป็นชุมชนที่อยู่ริมแม่น้ําป่าสัก เป็นผลทําให้ปริมาณน้ําเอ่อล้นในพื้นที่วงกว้าง การสัญจรของประชาชนเป็นไปอย่างยากลําบาก มีผลต่อการประกอบอาชีพ ซึ่งรัฐบาลจะเร่งดําเนินการร่วมกับหน่วยงานที่เกี่ยวข้องในการวางแผนแก้ไขปัญหาเพื่อให้ประชาชนสามารถกลับมาดําเนินชีวิตได้ตามปกติ
นายสันติ กล่าวว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยประชาชนที่ได้รับผลกระทบจากอุทกภัยในพื้นที่ครั้งนี้ โดยนําสารจากนายกรัฐมนตรีและรัฐมนตรีว่าการกระทรวงกลาโหม เพื่อส่งต่อขวัญและกําลังใจในการต่อสู้กับความยากลําบากที่เกิดขึ้นในช่วงที่วิกฤตมามอบให้กับประชาชน รวมถึงเจ้าหน้าที่ทุกฝ่ายทั้งภาครัฐและเอกชนและอาสาสมัครในการปฎิบัติหน้าที่ดูแลประชาชนในพื้นที่ ซึ่งรัฐบาลพร้อมเข้าไปช่วยเหลือประชาชนอย่างเต็มกําลัง และพร้อมรับฟังข้อเสนอแนะ เพื่อนําไปสู่การแก้ไขปัญหาในอนาคต โดยการเสนอผ่านหน่วยงานระดับจังหวัด และสมาชิกสภาผู้แทนราษฎรในพื้นที่
ทั้งนี้ จากการได้รับรายงานสถานการณ์อุทุกภัยในพื้นที่อําเภอหล่มสัก พบว่ามีประชาชนกว่า 2,000 ครัวเรือน จาก 11 ตําบล 62 หมู่บ้าน รวมเขตเทศบาลเมืองหล่มสัก 11 ชุมชน ซึ่งขณะนี้สถานการณ์น้ําท่วมในพื้นที่โดยรวมได้เริ่มลดระดับ เนื่องจากทางจังหวัดได้มีการติดตั้งเครื่องผลักดันน้ําเพื่อเร่งอัตราการไหลของน้ําให้เร็วน้ํา เพื่อระบายน้ําออกจากพื้นที่ประสบภัยให้ได้มากที่สุด อย่างไรก็ตามทางจังหวัดได้มีแผนการดําเนินโครงการที่เกี่ยวข้องในการสร้างเขื่อนป้องกันตลิ่งในอนาคต เพื่อเป็นการสร้างทางระบายน้ําให้มีประสิทธิภาพ
รัฐบาลไทย-ข่าวทำเนียบรัฐบาล-ทำได้จริง! ใช้ไม้มีค่าเป็น "หลักประกันกู้ยืมเงิน" ปล่อยสินเชื่อให้เกษตรกร - ปชช. แล้ว 137 ลบ. สอบถามเพิ่มเติม โทร. 0 2547 4944
วันพุธที่ 29 มิถุนายน 2565
ทําได้จริง! ใช้ไม้มีค่าเป็น "หลักประกันกู้ยืมเงิน" ปล่อยสินเชื่อให้เกษตรกร - ปชช. แล้ว 137 ลบ. สอบถามเพิ่มเติม โทร. 0 2547 4944
.....
พลเอก ประยุทธ์ จันทร์โอชา นายกรัฐมนตรี ติดตามความคืบหน้าการขับเคลื่อนนโยบายปลูกไม้มีค่าเพื่อเพิ่มพื้นที่สีเขียว และสามารถใช้เป็นหลักประกันกู้ยืมเงินจากสถาบันการเงิน
.
ข้อมูลล่าสุด พบว่าสถิติการจดทะเบียนการนําต้นไม้มาเป็นหลักประกัน มีจํานวน 1.46 แสนต้น เป็นเงินค้ําประกันกว่า 137 ล้านบาท แบ่งเป็น
.
-ธนาคารเพื่อการเกษตรและสหกรณ์การเกษตร (ธ.ก.ส.) จํานวนเงินค้ําประกัน 3 ล้านบาท
-ธนาคารกรุงไทย จํานวนเงินค้ําประกัน 128 ล้านบาท
-พิโกไฟแนนซ์ จํานวนเงินค้ําประกัน 6 ล้านบาท
.
นอกจากนี้ กรมพัฒนาธุรกิจการค้า กระทรวงพาณิชย์ ได้เดินหน้าให้ความความรู้แก่ผู้นําและผู้บริหารกลุ่มวิสาหกิจชุมชน เพื่อสร้างความรับรู้เกี่ยวกับไม้ยืนต้นมีค่า เช่น สัก พะยูง มะค่า ตะเคียนทอง กฤษณา เหลืองปรีดี กัลปพฤกษ์ นางพญาเสือโคร่ง จําปีสิรินธร เป็นต้น สําหรับใช้ประโยชน์จากกฎหมายหลักประกันทางธุรกิจ
.
สําหรับเกษตรกรหรือประชาชนที่สนใจร่วมมาตรการดังกล่าว สามารถสอบถามรายละเอียดเพิ่มเติมได้ที่ กองทะเบียนหลักประกันทางธุรกิจ กรมพัฒนาธุรกิจการค้า กระทรวงพาณิชย์ โทร. 0 2547 4944
.
อ่านเพิ่มเติม คลิก https://www.thaigov.go.th/news/contents/details/56151
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมช.สธ.แจงโควิด “เดลตาพลัส AY.1” ยังไม่พบข้อมูลว่ารุนแรงขึ้น ไม่กระทบการเปิดประเทศ 1 พ.ย.
วันอังคารที่ 26 ตุลาคม 2564
รมช.สธ.แจงโควิด “เดลตาพลัส AY.1” ยังไม่พบข้อมูลว่ารุนแรงขึ้น ไม่กระทบการเปิดประเทศ 1 พ.ย.
รัฐมนตรีช่วยว่าการกระทรวงสาธารณสุขแจงเชื้อโควิดสายพันธุ์เดลตาพลัส AY.1 ยังไม่พบข้อมูลว่ารุนแรงกว่าสายพันธุ์เดลตาเดิม ไม่มีนัยสําคัญที่ต้องทบทวนการเปิดประเทศวันที่ 1 พฤศจิกายนนี้ เผยการเตรียมความพร้อมรองรับเปิดประเทศคืบหน้าขึ้นมาก
รัฐมนตรีช่วยว่าการกระทรวงสาธารณสุขแจงเชื้อโควิดสายพันธุ์เดลตาพลัสAY.1 ยังไม่พบข้อมูลว่ารุนแรงกว่าสายพันธุ์เดลตาเดิม ไม่มีนัยสําคัญที่ต้องทบทวนการเปิดประเทศวันที่ 1 พฤศจิกายนนี้ เผยการเตรียมความพร้อมรองรับเปิดประเทศคืบหน้าขึ้นมาก มีการซักซ้อมที่สนามบินแล้ว 2 ครั้ง
วันนี้ (26 ตุลาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข แถลงข่าวการเฝ้าระวังเชื้อโควิด 19 กลายพันธุ์ และการเตรียมความพร้อมเปิดประเทศ ว่า การกลายพันธุ์ของเชื้อโควิด 19 เป็นเรื่องปกติ เราให้ความสําคัญกับสายพันธุ์ที่ทําให้อาการของโรครุนแรงขึ้น แพร่เร็วหรือติดต่อง่ายขึ้น ดื้อต่อยารักษาหรือวัคซีน ซึ่งกรมวิทยาศาสตร์การแพทย์ร่วมกับเครือข่ายเฝ้าระวังสายพันธุ์มีการติดตามเก็บตัวอย่างตรวจสายพันธุ์ของเชื้อโควิด 19 ในประเทศไทยมาตลอดเมื่อพบสายพันธุ์ใหม่ในแต่ละพื้นที่มีการรายงานและชี้แจงให้ทราบ เช่น สายพันธุ์เบตา เดลตา เป็นต้น โดยเปิดเผยข้อมูลอย่างโปร่งใส ติดตามเข้าถึงข้อมูลได้ รวมถึงมีการส่งข้อมูลไปยังนานาชาติด้วย ส่วนสายพันธุ์เดลตาพลัสAY.1 ตรวจพบ1 ราย ที่ จ.กําแพงเพชร กรมวิทยาศาสตร์การแพทย์ระบุว่า ยังไม่มีข้อมูลที่บอกว่ามีความรุนแรงเพิ่มขึ้นจากสายพันธุ์เดลตาเดิมจึงไม่มีนัยสําคัญที่ต้องทบทวนการเปิดประเทศแต่อย่างใด และการที่เราเปิดเผยข้อมูลอย่างโปร่งใสจะเป็นการสร้างความเชื่อมั่นให้แก่ชาวต่างชาติ
ดร.สาธิตกล่าวต่อว่า สําหรับการเตรียมความพร้อมรองรับการเปิดประเทศวันที่ 1 พฤศจิกายน 2564 ขณะนี้มีความคืบหน้าพอสมควร มีการซักซ้อมที่สนามบิน 2 ครั้ง เพื่อรับนักท่องเที่ยวต่างชาติ ซึ่งการเข้าประเทศมีหลักๆ คือ กลุ่ม 45 ประเทศ 1 เขตบริหารพิเศษ ที่เดินทางเข้ามาไม่ต้องกักตัว มีมาตรการรองรับ 4 เรื่อง คือ 1.ผู้เดินทางฉีดวัคซีนครบ 2 เข็ม 2.ผลตรวจRT-PCR เป็นลบก่อนเดินทาง 72 ชั่วโมง 3.ตรวจหาเชื้อซ้ําเมื่อมาถึงเข้าพักโรงแรมระหว่างรอผล 1 คืน หากผลเป็นลบสามารถเดินทางได้ทุกที่ในประเทศไทย และ 4.การเดินทางจากสนามบินนานาชาติถึงโรงแรมเป็นระบบปิด (Sealed Root) โดยอยู่ห่างกันไม่เกิน 2 ชั่วโมง ส่วนเด็กที่เดินทางมากับผู้ปกครองอาจยังไม่ได้รับวัคซีนต้องตรวจเชื้อ หากพบผลบวกจะได้นําเข้าสู่การรักษา เพื่อไม่ให้แพร่ระบาดคนในประเทศ ส่วนกรณีพื้นที่แซนด์บ็อกซ์ท่องเที่ยวแต่ละจังหวัดจะมีการออกมาตรการรองรับ ซึ่งที่ผ่านมาเราติดตามควบคุมได้ดี เนื่องจากเดินทางโดยเครื่องบิน ที่ผ่านมาพบการติดเชื้อน้อย เมื่อพบติดเชื้อก็นําเข้าระบบการควบคุมรักษาได้ทันที
ส่วนกรณีข้อเสนอการเปิดประเทศรองรับประเทศเพื่อนบ้าน หากรับวัคซีนครบ ผลตรวจATK เป็นลบ สามารถเดินทางเข้าประเทศไทย 1 วัน เพื่อจับจ่ายใช้สอยก่อนกลับประเทศ อยู่ระหว่างการประชุมหารือเพิ่มเติมเพื่อหาข้อสรุปต่อไป ส่วนกรณีนักท่องเที่ยวที่มีความเสี่ยงต้องตรวจหาเชื้อโควิด โดยหลักการต้องเสียค่าใช้จ่ายเอง
********************************26 ตุลาคม 2564
**************************************
รัฐบาลไทย-ข่าวทำเนียบรัฐบาล-ศบค. เคาะเพิ่มพื้นที่สีเหลือง - ฟ้า เริ่ม 1 เม.ย. 65 สงกรานต์ห้ามประแป้ง - ปาร์ตี้โฟม - แอลกอฮอล์
วันศุกร์ที่ 18 มีนาคม 2565
ศบค. เคาะเพิ่มพื้นที่สีเหลือง - ฟ้า เริ่ม 1 เม.ย. 65 สงกรานต์ห้ามประแป้ง - ปาร์ตี้โฟม - แอลกอฮอล์
.....
ที่ประชุม ศบค. วันนี้ (18 มี.ค. 65) มีมติปรับระดับพื้นที่สถานการณ์ทั่วราชอาณาจักร โดยพื้นที่ควบคุม (สีส้ม) ลดเหลือ 20 จังหวัด, พื้นที่เฝ้าระวังสูง (สีเหลือง) เพิ่มเป็น 47 จังหวัด และพื้นที่นําร่องท่องเที่ยว (สีฟ้า) เพิ่มเป็น 10 จังหวัด (เพิ่ม จ.เพชรบุรี และเชียงใหม่)
.
สําหรับเทศกาลสงกรานต์ ในเดือน เม.ย. 65 ที่ประชุมเห็นชอบให้ดําเนินการจัดงานภายใต้มาตรการสาธารณสุขอย่างเคร่งครัด สามารถเล่นน้ํา จัดกิจกรรมตามประเพณี เช่น รดน้ําดําหัว สรงน้ําพระ การแสดงดนตรี ฯลฯ ได้ (พื้นที่สาธารณะที่มีการควบคุม) แต่ห้ามประแป้ง ปาร์ตี้โฟม และจําหน่าย – บริโภคแอลกอฮอล์ในพื้นที่จัดงาน
.
พร้อมปรับมาตรการป้องกันโรคสําหรับการเดินทางเข้าราชอาณาจักร โดยยกเลิกการตรวจ RT-PCR ก่อนเดินทาง ทั้งในกลุ่ม Test & Go (บก น้ํา อากาศ)/ Sandbox Quarantine (AQ, OQ, SQ)/ ผู้ควบคุมยานพาหนะ เริ่ม 1 เม.ย. 65
.
อ่านเพิ่มเติม คลิกhttps://www.thaigov.go.th/news/contents/details/52691
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สปสช. เปิดอาการ “กลุ่มเสี่ยงโควิด-19” ขอ ATK ได้ฟรี ผ่านแอปฯ เป๋าตัง หรือ หน่วยบริการ
วันพุธที่ 30 มีนาคม 2565
สปสช. เปิดอาการ “กลุ่มเสี่ยงโควิด-19” ขอ ATK ได้ฟรี ผ่านแอปฯ เป๋าตัง หรือ หน่วยบริการ
.....
สปสช. เผย ประชาชนกลุ่มเสี่ยงติดโรคโควิด-19 ทุกสิทธิการรักษา ขอรับชุดตรวจ ATK ได้ฟรี ผ่านแอปฯ “เป๋าตัง” ได้แก่ ผู้ที่มีไข้ 37.5 องศาเซลเซียสขึ้นไป ไอ มีน้ํามูก เจ็บคอ ไม่ได้กลิ่น ลิ้นไม่รับรส หายใจเร็ว หายใจเหนื่อย หรือหายใจลําบาก ตาแดง เป็นผื่น ถ่ายเหลว โดยก่อนมีอาการ 2-3 วัน สัมผัสใกล้ชิดผู้ติดเชื้อโควิด-19 หรือ ช่วง 14 วันที่ผ่านมาเดินทางไปในพื้นที่ระบาด หรือ ที่ที่พบผู้ติดเชื้อ
.
ส่วนผู้ที่ไม่มีมือถือสมาร์ทโฟน นําบัตรประชาชนไปทําแบบคัดกรองได้ที่หน่วยบริการ จะได้รับชุดตรวจ ATK คนละ 2 ชุดต่อครั้ง เมื่อตรวจแล้วขอให้บันทึกผลตรวจในระบบทันที และหากจําเป็นต้องตรวจอีก ก็สามารถขอรับชุดตรวจได้โดยเว้นระยะห่าง 10 วัน ตรวจสอบหน่วยบริการที่ร่วมแจกชุดตรวจ ATK ได้ที่เว็บ สปสช. คลิก >>https://bit.ly/3DkyTrTสอบถามเพิ่มเติมได้ที่ไลน์ สปสช. @nhso ตลอด 24 ชม. ทั้งนี้ ขอความร่วมมือประชาชนที่ไม่ใช่กลุ่มเสี่ยง อย่าเพิ่งขอรับชุดตรวจ ATK ฟรี ไปเก็บไว้ล่วงหน้า
.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประธานรัฐสภา - ปลัด พม. ลงพื้นที่ จ.กาญจนบุรี มอบหน้ากากอนามัยช่วยกลุ่มเปราะบางป้องกันโควิด-19
วันอังคารที่ 15 มิถุนายน 2564
ประธานรัฐสภา - ปลัด พม. ลงพื้นที่ จ.กาญจนบุรี มอบหน้ากากอนามัยช่วยกลุ่มเปราะบางป้องกันโควิด-19
ประธานรัฐสภา - ปลัด พม. ลงพื้นที่ จ.กาญจนบุรี มอบหน้ากากอนามัยช่วยกลุ่มเปราะบางป้องกันโควิด-19
วันที่ 11 มิ.ย. 64เวลา 13.00 น.นายชวน หลีกภัย ประธานรัฐสภาพร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์และคณะผู้บริหารกระทรวงการพัฒนาสังคมและความมั่นคงของมนุษย์ ลงพื้นที่ ณ ศาลากลางจังหวัดกาญจนบุรี เพื่อมอบหน้ากากอนามัย จํานวน 10,000 ชิ้น จากมูลนิธิเพื่อการศึกษาและสังคม พร้อมทั้งนมผงสําหรับเด็ก พม. ปันสุข ให้กับจังหวัดกาญจนบุรี โดยมีนายจีระเกียรติ ภูมิสวัสดิ์ ผู้ว่าราชการจังหวัดกาญจนบุรี เป็นผู้รับมอบ เพื่อนําไปแจกจ่ายช่วยเหลือกลุ่มเปราะบางทั้งเด็ก ผู้สูงอายุ คนพิการ และผู้ด้อยโอกาส รวมทั้งประชาชนในพื้นที่ที่ได้รับผลกระทบจากสถานกาณ์การแพร่ระบาดของโรคติดเชื้อไวรัสโคโรนา 2019 (โควิด-19)
นางพัชรีกล่าวว่า นอกจากนี้ ตนได้เดินทางไปลงพื้นที่ตรวจเยี่ยมการดําเนินงานของหน่วยงานสังกัดกระทรวง พม. ในพื้นที่จังหวัดกาญจนบุรี ที่ให้ความดูแลกลุ่มเปราะบาง ประกอบด้วย 1.ศูนย์พัฒนาราษฎรบนพื้นที่สูงจังหวัดกาญจนบุรี 2.ศูนย์คุ้มครองคนไร้ที่พึ่งจังหวัดกาญจนบุรี และ 3.บ้านพักเด็กและครอบครัวจังหวัดกาญจนบุรี อีกทั้งได้ร่วมประชุม ทีม One Home พม. จังหวัดกาญจนบุรี เพื่อติดตามสถานการณ์การแพร่ระบาดของโรคโควิด-19 ในพื้นที่ พร้อมทั้งกําชับให้ทุกหน่วยงานปฏิบัติอย่างเคร่งครัดในการป้องกันและแพร่ระบาดของโรคโควิด-19 ตามมาตรการของกระทรวงสาธารณสุข และได้มอบแนวทางในการขับเคลื่อนงานช่วยเหลือกลุ่มเปราะบางตามภารกิจกระทรวง พม.
รัฐบาลไทย-ข่าวทำเนียบรัฐบาล-รองปลัดฯ อำพันธุ์ เป็นประธานการประชุมคณะกรรมการพิจารณาอุทธรณ์ ครั้งที่ 6/2564
วันพฤหัสบดีที่ 9 กันยายน 2564
รองปลัดฯ อําพันธุ์ เป็นประธานการประชุมคณะกรรมการพิจารณาอุทธรณ์ ครั้งที่ 6/2564
รองปลัดฯ อําพันธุ์ เป็นประธานการประชุมคณะกรรมการพิจารณาอุทธรณ์ ครั้งที่ 6/2564
วันพฤหัสบดีที่ 9 สิงหาคม 2564 เวลา 09.30 น. นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานในการประชุมคณะกรรมการพิจารณาอุทธรณ์ ครั้งที่ 6/2564 โดยมี ผู้แทนจากกรมส่งเสริมสหกรณ์ ผู้แทนจากสํานักงานปลัดกระทรวงเกษตรและสหกรณ์ สํานักงานคณะกรรมการกฤษฎีกา กรรมการผู้ทรงคุณวุฒิในคณะกรรมการพัฒนาการสหกรณ์แห่งชาติและคณะทํางานที่เกี่ยวข้อง เข้าร่วมประชุมฯ สําหรับการประชุมฯดังกล่าว มีการพิจารณาหารือข้ออุทธรณ์ ตามระเบียบว่าด้วยการพิจารณาอุทธรณ์ พ.ศ. 2563 จํานวน 8 เรื่อง ณ ห้องประชุม 135 กระทรวงเกษตรและสหกรณ์
รัฐบาลไทย-ข่าวทำเนียบรัฐบาล-การจัดสรรงบประมาณตั้งแต่ พ.ศ. 2558-2563 เพื่อชำระดอกเบี้ยเงินกู้ของหนี้สาธารณะในแต่ละปีมีการจัดสรรอย่างไร
วันพฤหัสบดีที่ 2 กันยายน 2564
การจัดสรรงบประมาณตั้งแต่ พ.ศ. 2558-2563 เพื่อชําระดอกเบี้ยเงินกู้ของหนี้สาธารณะในแต่ละปีมีการจัดสรรอย่างไร
กระทู้ถามของวุฒิสภา เรื่อง การบริหารจัดการหนี้สาธารณะ
ถาม การจัดสรรงบประมาณตั้งแต่ พ.ศ. 2558-2563 เพื่อชําระดอกเบี้ยเงินกู้ของหนี้สาธารณะในแต่ละปี มีการจัดสรรอย่างไร
ตอบ เป็นไปตาม พ.ร.บ.วินัยการเงินการคลังของรัฐ พ.ศ. 2561 และประกาศคณะกรรมการนโยบายการเงินการคลังของรัฐ
1. โดยเฉลี่ยประมาณร้อยละ 6.5 ซึ่งต่ํากว่ามาตรฐานสากล (ไม่ควรเกินร้อยละ 10 ของรายได้)
2. โดยร้อยละของดอกเบี้ยต่อรายได้ประจําปีงบประมาณในแต่ละปีมีดังนี้
ปีงบประมาณ
ร้อยละของดอกเบี้ย
รัฐบาลไทย-ข่าวทำเนียบรัฐบาล-สำรวจพื้นที่เตรียมจัดสร้างระบบบำบัดน้ำเสียชุมชน Onsite ผ่านโครงการจิตอาสาฯ กระทรวงอุตสาหกรรม SCG และ กทม.
วันพุธที่ 22 มิถุนายน 2565
สํารวจพื้นที่เตรียมจัดสร้างระบบบําบัดน้ําเสียชุมชน Onsiteผ่านโครงการจิตอาสาฯ กระทรวงอุตสาหกรรม SCG และ กทม.
สํารวจพื้นที่เตรียมจัดสร้างระบบบําบัดน้ําเสียชุมชน Onsiteผ่านโครงการจิตอาสาฯ กระทรวงอุตสาหกรรม SCG และ กทม.
สํารวจพื้นที่เตรียมจัดสร้างระบบบําบัดน้ําเสียชุมชน Onsite
ผ่านโครงการจิตอาสาฯ กระทรวงอุตสาหกรรม SCG และ กทม.
วันนี้ (21 มิถุนายน 2565) เวลา 13.30 -15.00น. นายทาวัน ทวีถาวรสวัสดิ์  ผู้ตรวจราชการกระทรวงอุตสาหกรรม พร้อมคณะเจ้าหน้าที่กรมโรงงานอุตสาหกรรม และกองตรวจราชการ สํานักงานปลัดกระทรวงอุตสาหกรรม ลงพื้นที่ติดตามโครงการจิตอาสาพัฒนาคลองแสนแสบ เพื่อสํารวจหาจุดติดตั้งระบบบําบัดน้ําเสียชุมชน และเก็บตัวอย่างน้ําก่อนดําเนินการ ณ ศูนย์พัฒนาเด็กเล็กก่อนวัยเรียน มัสยิดกมาลุลอิสลาม เขตคลองสามวา กรุงเทพฯ
โดยมี นายธนัฐจ์กร  ภิรัฐพงศธนากร ผู้ช่วยผู้อํานวยการเขตคลองสามวา ผู้แทนบริษัทปูนซิเมนต์ไทย จํากัด (มหาชน) หรือ SCG และผู้แทนบริษัท ไทยโพลีคอนส์ จํากัด (มหาชน) ที่สนับสนุนโครงการฯ ร่วมด้วย
รัฐบาลไทย-ข่าวทำเนียบรัฐบาล-กสร. เตือนนายจ้างก่อสร้าง หยุดการสูญเสีย ย้ำข้อปฏิบัติด้านความปลอดภัยในกิจการก่อสร้าง
วันจันทร์ที่ 7 มีนาคม 2565
กสร. เตือนนายจ้างก่อสร้าง หยุดการสูญเสีย ย้ําข้อปฏิบัติด้านความปลอดภัยในกิจการก่อสร้าง
กรมสวัสดิการและคุ้มครองแรงงาน (กสร.) ห่วงการเกิดอุบัติเหตุความไม่ปลอดภัยในการทํางานเกี่ยวกับงานก่อสร้าง รื้อถอนอาคารเตือนนายจ้างเพิ่มความระมัดระวังให้ปฏิบัติตามกฎหมายด้านความปลอดภัยฯ อย่างเคร่งครัด ป้องกันอุบัติเหตุ หยุดการสูญเสียชีวิต
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวว่าช่วงเวลาที่ผ่านมามีอุบัติเหตุในหน่วยงานก่อสร้างขึ้นบ่อยครั้ง เนื่องจากงานก่อสร้างนั้นเป็นลักษณะงานที่มีความเสี่ยงในเรื่องความไม่ปลอดภัยต่อการปฏิบัติงานของลูกจ้าง และมีความเป็นอันตรายสูงซึ่งอาจก่อให้เกิดอุบัติเหตุร้ายแรงได้ กรมสวัสดิการและคุ้มครองแรงงานซึ่งเป็นหน่วยงานที่ดูแลในเรื่องของความปลอดภัยในการทํางานก่อสร้าง จึงขอความร่วมมือนายจ้างลูกจ้างร่วมจัดมาตรการเชิงป้องกันและปฏิบัติตามกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานก่อสร้างพ.ศ. 2564 เพื่อลดอัตราการประสบอันตรายจากกิจการงานก่อสร้าง พร้อมจัดมาตรการเชิงรุกด้านความปลอดภัยเพื่อลดการสูญเสียชีวิตและทรัพย์สินจากอุบัติเหตุก่อสร้างให้ได้มากที่สุด พร้อมส่งพนักงานตรวจความปลอดภัยในการทํางานเข้าตรวจสถานประกอบกิจการเพื่อดูแลเรื่องความปลอดภัยของลูกจ้าง และทําความเข้าใจ สร้างการตระหนักรู้ด้านความปลอดภัยแก่นายจ้างลูกจ้างในสถานประกอบกิจการโดยเน้นย้ําให้นายจ้างปฏิบัติตามกฎกระทรวงฯ เกี่ยวกับงานก่อสร้าง โดยการแจ้งข้อมูลงานก่อสร้างก่อนเริ่มงานก่อสร้างไม่น้อยกว่าสิบห้าวันดําเนินการให้พื้นที่ทํางานก่อสร้างมีความมั่นคงแข็งแรง รองรับน้ําหนักเครื่องจักร อุปกรณ์ และวัสดุในงานก่อสร้างได้อย่างปลอดภัยจัดให้มีผู้ควบคุมงานทําหน้าที่ตรวจความปลอดภัยในการทํางานก่อนการทํางานและขณะทํางานทุกขั้นตอนกําหนดบริเวณเขตก่อสร้าง โดยทํารั้วที่แข็งแรงสูงไม่น้อยกว่า 2 เมตรหรือกั้นเขตด้วยวัสดุที่เหมาะสมตามลักษณะงาน และมีป้าย“เขตก่อสร้าง” แสดงให้เห็นได้อย่างชัดเจน พร้อมทั้งห้ามมิให้บุคคลซึ่งไม่เกี่ยวข้องเข้าไปในเขตก่อสร้าง
อธิบดี กสร.กล่าวเพิ่มเติมว่า ในวันที่ 17 มีนาคม 2565 กรมสวัสดิการและคุ้มครองแรงงานจัดงานสัมมนานายจ้างในกิจการก่อสร้างเพื่อเพิ่มมาตรการเฝ้าระวังโดยหวังเป็นอย่างยิ่งว่าจะได้รับความร่วมมือจากสถานประกอบกิจการในมาตรการด้านความปลอดภัยฯ ครั้งนี้ เพื่อป้องกันการเกิดอุบัติเหตุและหยุดการสูญเสียชีวิตและทรัพย์สินของทั้งลูกจ้างและนายจ้างได้ ทั้งนี้ หากนายจ้างและลูกจ้างมีข้อสงสัยสามารถสอบถามรายละเอียดเพิ่มเติมได้ที่ กลุ่มงานมาตรฐานวิศวกรรมความปลอดภัยในการทํางาน กองความปลอดภัยแรงงาน 0 2448 9128 – 39 ต่อ 303 – 305 หรือโทรสายด่วน 1506 กด 3 และ 1546
รัฐบาลไทย-ข่าวทำเนียบรัฐบาล-ยกระดับเทศกาลประเพณีไทยสู่ระดับโลก เพิ่มมูลค่าเศรษฐกิจสร้างสรรค์
วันอังคารที่ 5 เมษายน 2565
ยกระดับเทศกาลประเพณีไทยสู่ระดับโลก เพิ่มมูลค่าเศรษฐกิจสร้างสรรค์
วันอังคารที่ 5 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลขับเคลื่อน Soft Power ของไทยเพื่อเพิ่มมูลค่าเศรษฐกิจสร้างสรรค์โดยคัดเลือกงานเทศกาลและประเพณีที่มีความโดดเด่นในจังหวัดต่าง ๆ ที่สํานักงานวัฒนธรรมจังหวัดจัดร่วมภาคเอกชน เครือข่ายทางวัฒนธรรม และชุมชนในพื้นที่ มาส่งเสริมให้เป็นที่รู้จักแพร่หลายทั้งในระดับชาติและนานาชาติ โดยปีนี้ มีแผนยกระดับงานเทศกาลและประเพณีจํานวน 16 กิจกรรม เช่น ประเพณีแห่สลุงหลวง สืบสานกลองใหญ่ ปีใหม่เมืองนครลําปาง จ.ลําปาง ประเพณีภูไทยรําลึก จ.สกลนคร ประเพณีแห่ช้างบวชนาคไทยพวน บ้านหาดเสี้ยว จ.สุโขทัย ประเพณีเวียนเทียนทางน้ํากลางกว๊านพะเยา จ.พะเยา ประเพณีสืบสานงานนมัสการหลวงพ่อพระสุก จ.ยโสธร เพื่อดึงดูดนักท่องเที่ยวจากทั่วโลก สร้ายรายได้แก่ชุมชนอย่างยั่งยืน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมต.อนุชา ย้ำองค์กรคุ้มครองผู้บริโภคต้องปรับตัวให้ทันยุคดิจิทัล สะดวก รวดเร็ว เป็นที่พึ่งของประชาชน
วันศุกร์ที่ 29 เมษายน 2565
รมต.อนุชา ย้ําองค์กรคุ้มครองผู้บริโภคต้องปรับตัวให้ทันยุคดิจิทัล สะดวก รวดเร็ว เป็นที่พึ่งของประชาชน
รมต.อนุชา ย้ําองค์กรคุ้มครองผู้บริโภคต้องปรับตัวให้ทันยุคดิจิทัล สะดวก รวดเร็ว เป็นที่พึ่งของประชาชน
วันนี้ (29 เมษายน 2565) เวลา 10.00 น. ณ ห้องประชุมวายุภักษ์ 3 โรงแรมเซ็นทรา บาย เซ็นทารา ศูนย์ราชการและคอนเวนชัน เซ็นเตอร์ แจ้งวัฒนะ นายอนุชา นาคาศัย รัฐมนตรีประจําสํานักนายกรัฐมนตรี เป็นประธานใน การจัดงานวันคุ้มครองผู้บริโภคไทย 2565 ซึ่งจัดขึ้นโดยสํานักงานคณะกรรมการคุ้มครองผู้บริโภค (สคบ.) โดยมีนายธัชชญาณ์ณัช เจียรธนัทกานนท์ เลขานุการรัฐมนตรีประจําสํานักนายกรัฐมนตรี นายชนะศักดิ์ อัตถาวงศ์ ที่ปรึกษารัฐมนตรีประจําสํานักนายกรัฐมนตรี นายธสรณ์อัฑฒ์ ธนิทธิพันธ์ เลขาธิการคณะกรรมการคุ้มครองผู้บริโภค เข้าร่วม
รัฐมนตรีประจําสํานักนายกรัฐมนตรี กล่าวว่า ตลอดระยะเวลา 43 ปี งานด้านการคุ้มครองผู้บริโภคไทยได้ดําเนินการด้วยดีมาโดยตลอด ขณะที่ สคบ. ซึ่งเป็นหน่วยงานหลักในการคุ้มครองผู้บริโภค ต้องมีการปรับตัวให้ทันต่อโลกยุคใหม่ ที่เข้าสู่การเป็นสังคมดิจิทัล ซึ่งมีการใช้บริการแพลตฟอร์มต่างๆ ในระบบออนไลน์เพิ่มมากขึ้น ซึ่งทาง สคบ. ได้มีการเปิดใช้ OCPB connect โดยมีการนําระบบ AI มาช่วยในการคุ้มครองสิทธิ์ผู้บริโภค อํานวยความสะดวก รวดเร็ว เป็นที่พึ่งของประชาชน และช่วยเหลือได้อย่างทั่วถึงยิ่งขึ้น
รัฐมนตรีประจําสํานักนายกรัฐมนตรี ขอให้ผู้ได้รับรางวัลมีความภาคภูมิใจว่าการได้รับรางวัลในวันนี้เป็นส่วนหนึ่งที่จะช่วยปกป้อง คุ้มครองผู้บริโภค และสร้างความยุติธรรมขึ้นในสังคมไทย อย่างไรก็ตาม การดําเนินงานด้านการคุ้มครองผู้บริโภคเปรียบเสมือนดาบสองคม คมหนึ่งคือการปราบปรามความไม่ยุติธรรมที่เกิดขึ้นในสังคมให้หมดไป อีกคมหนึ่งคือการส่งเสริมและสนับสนุนภาคธุรกิจ เพื่อสร้างเม็ดเงิน สร้างการพัฒนาสู่ประเทศชาติ ดังนั้น ในการดําเนินงานต้องคํานึงและให้ความสําคัญถึงผลกระทบที่อาจเกิดขึ้นต่อทุกฝ่าย เพื่อให้ประเทศเกิดการพัฒนาได้อย่างยั่งยืนในอนาคต
สําหรับงานวันคุ้มครองผู้บริโภคไทย ตรงกับวันที่ 30 เมษายนของทุกปี จัดขึ้นเพื่อเป็นการน้อมรําลึกถึงพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงมีพระบรมราชโองการโปรดเกล้าโปรดกระหม่อมให้ตราพระราชบัญญัติคุ้มครองผู้บริโภคขึ้น โดยทรงลงพระปรมาภิไธย เมื่อวันที่ 30 เมษายน 2522 ซึ่งถือว่าเป็นกฎหมายฉบับแรกของประเทศที่มีจุดมุ่งหมายเพื่อคุ้มครองสิทธิผู้บริโภค โดยในปีนี้มีบุคคลหน่วยงาน และองค์กรที่ได้รับโล่ประกาศเกียรติคุณทําคุณประโยชน์ด้านการคุ้มครองผู้บริโภค ประจําปี 2564 จํานวน 20 ราย และบุคคลหน่วยงาน และองค์กรที่ได้รับโล่ประกาศเกียรติคุณทําคุณประโยชน์ด้านการคุ้มครองผู้บริโภค ประจําปี 2565 จํานวน 11 ราย
..................
รัฐบาลไทย-ข่าวทำเนียบรัฐบาล-กระทรวงเกษตรฯ ติดตามการดำเนินงานโครงการยกระดับแปลงใหญ่ฯ โค้งสุดท้าย
วันพฤหัสบดีที่ 2 ธันวาคม 2564
กระทรวงเกษตรฯ ติดตามการดําเนินงานโครงการยกระดับแปลงใหญ่ฯ โค้งสุดท้าย
กระทรวงเกษตรฯ ติดตามการดําเนินงานโครงการยกระดับแปลงใหญ่ฯ โค้งสุดท้าย
นายอําพันธุ์ เวฬุตันติ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมติดตามการดําเนินงานโครงการยกระดับแปลงใหญ่ ครั้งที่ 5/2564 ผ่านระบบการประชุมทางไกล (Zoom Meeting) ว่า การประชุมติดตามการดําเนินงานฯ ในครั้งนี้ถือได้ว่าเป็นการติดตามงานก่อนการเสร็จสิ้นโครงการ โดยแผน - ผล การเบิกจ่ายเงินของกลุ่มแปลงใหญ่ โครงการยกระดับแปลงใหญ่ด้วยเกษตรสมัยใหม่และเชื่อมโยงตลาดโครงการส่วนใหญ่ถือได้ว่าเป็นไปตามแผนเบิกจ่ายแล้ว จํานวน 3,044 แปลง คงเหลือ 220 แปลง กลุ่มแปลงใหญ่ดําเนินการเบิกจ่ายเงินแล้ว จํานวน 3,269 แปลง จากเป้าหมาย 3,379 แปลง โดยผลการเบิกจ่ายดังกล่าวยังไม่แล้วเสร็จ จํานวน 110 แปลง ซึ่งมีกําหนดเสร็จตามแผนส่วนใหญ่
ทั้งนี้ ได้สั่งการให้หน่วยงานเจ้าของสินค้าที่มีปัญหาในการดําเนินการที่คาดว่าจะแล้วเสร็จช้ากว่าแผนที่กําหนด ให้ติดตามเร่งรัดอย่างใกล้ชิด และรายงานความก้าวหน้าให้ทราบอย่างต่อเนื่อง และส่งรายงานเอกสารบัญชีกลุ่มแปลงใหญ่ที่ดําเนินการแล้วเสร็จ ให้ตรวจสอบบัญชีสหกรณ์เข้าไปตรวจสอบให้ทันตามแผน ซึ่งทุกกิจกรรมต้องเสร็จภายในเดือนธันวาคม 2564
นอกจากนี้ ที่ประชุมได้รับทราบผลจากการลงพื้นที่จังหวัดสระบุรีเมื่อเดือนพฤศจิกายน 2564 ที่ผ่านมา ซึ่งกลุ่มแปลงใหญ่ที่ได้รับการสนับสนุนงบประมาณจากโครงการฯ สามารถดําเนินการจัดซื้อจัดหาปัจจัย วัสดุอุปกรณ์การผลิต เครื่องจักรกล เพื่อเพิ่มศักยภาพการผลิตของกลุ่มได้อย่างมีประสิทธิภาพได้ตามแผนการบริหารจัดการกลุ่ม
อย่างไรก็ตาม กระทรวงเกษตรและสหกรณ์คาดหวังว่าโครงการยกระดับแปลงใหญ่ จะสามารถช่วยให้ยกระดับการผลิตของแปลงใหญ่ทั่วประเทศที่มีความพร้อมให้สามารถผลิตสินค้าเกษตรที่มีคุณภาพมาตรฐาน โดยใช้เทคโนโลยีนวัตกรรมเข้ามาสนับสนุนลดต้นทุนและแรงงาน เพื่อให้ได้สินค้าที่ตรงตามความต้องการและเสริมสร้างให้กลุ่มมีความเข้มแข็งยั่งยืนตรงตามวัตถุประสงค์โครงการต่อไป